
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 52 

18 Φεβρουάριου 2014 


ΑΠΟΦΑΣΕΙ Σ 

Αριθ. 4095/256989 

Διόρθωση και τροποποίηση του ΓΠΣ του Δήμου Νίκαιας, 
νυν Δημοτικής Ενότητας Νίκαιας, του Δήμου Κιλελέρ, 
Περιφερειακής Ενότητας Λάρισας. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ- ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 3852/2010 (87 Α') “Νέα Αρχιτεκτο¬ 
νική της Διοίκησης και της Αποκεντρωμένης Διοίκησης - 
Πρόγραμμα Καλλικράτης”. 

2. Τις διατάξεις του Ν.3861/2010 (112 Α') “Ενίσχυση της 
διαφάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο «Πρόγραμμα Διαύγεια» και άλλες 
διατάξεις”. 

3. Τις διατάξεις του Π.Δ. 138/10 (231 Α') “Οργανισμός της 
Αποκεντρωμένης Διοίκησης Θεσσαλίας - Στερεός Ελλά¬ 
δας”. 

4. Τις διατάξεις άρθρου 6 του Ν.2503/1997 (107 Α') “Δι¬ 
οίκηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις”. 

5. Τις διατάξεις των άρθρων 2 και 3 του Ν. 1337/83 (33 
Α') όπως τροποποιήθηκαν και ισχύουν σήμερα. 

6. Τις διατάξεις του Ν. 2508/1997 (124 Α') “Βιώσιμη οικι¬ 
στική ανάπτυξη των πόλεων και οικισμών της χώρας και 
άλλες διατάξεις” και ειδικότερα του άρθρου 4. 

7. Τις διατάξεις του Ν. 3889/10 (182 Α') "Χρηματοδότηση 
Περιβαλλοντικών Παρεμβάσεων, Πράσινο Ταμείο, Κύρωση 
Δασικών Χαρτών και άλλες διατάξεις" και ειδικότερα την 
παρ. 3β, του αρθρ. 30, 

8. Τις διατάξεις της κοινής υπουργικής απόφασης οικ. 
107017/2006/ΥΠΕΧΩΔΕ/ΕΥΠΕ (1225 Β) “Εκτίμηση των πε¬ 
ριβαλλοντικών επιπτώσεων ορισμένων σχεδίων και προ¬ 
γραμμάτων, σε συμμόρφωση με τις διατάξεις της οδηγίας 
2001/42/ΕΚ...” 

9. Την υπ’ αριθ. 4153/42375/28-9-2009 απόφαση Γενικού 
Γραμματέα Περιφέρειας Θεσσαλονίκης “Έγκριση Γενικού 
Πολεοδομικού Σχεδίου του Δήμου Νίκαιας, Ν. Λάρισας.” 
(527 ΑΑΠ). 

10. Την υπ’ αριθ. 9572/1845/6.04.2000 (209 Δ') απόφαση 
του Υπουργού ΠΕΧΩΔΕ “Περί καθορισμού τεχνικών προ¬ 
διαγραφών εκπόνησης μελετών ΓΠΣ-ΣΧΟΟΑΠ και αμοιβές 
μηχανικών”. 


11. Την υπ’ αριθ. 10788/2004 (285 Δ') απόφαση του Υπουρ¬ 
γού ΠΕΧΩΔΕ “ Έγκριση πολεοδομικών σταθεροτύπων 
(εΙαηάδΓάε) και ανώτατα όρια πυκνοτήτων, που εφαρμό¬ 
ζονται κατά την εκπόνηση των Γ ενικών Πολεοδομικών 
Σχεδίων, των Σχεδίων Χωρικής και Οικιστικής Οργάνωσης 
«Ανοικτής Πόλης» και των Πολεοδομικών Μελετών”. 

12. Το υπ’ αριθ. ΔΥ8β/Γ.Π./44671/7-06-2011 έγγραφο της 
Δ/νσης Τεχνικών Υπηρεσιών του Τμήματος Μελετών και 
Προδιαγραφών του Υπουργείου Υγείας και Κοινωνικής 
Αλληλεγγύης. 

13. Το υπ’ αριθ. 7210/6-4-2012 έγγραφο του Δήμου Κιλελέρ 
περί Τροποποίησης του ΓΠΣ Δήμου Νίκαιας. 

14. Το υπ’ αριθ. 1297/69386/9-5-12 έγγραφό μας με πα¬ 
ρατηρήσεις. 

15. Το υπ’ αριθ. 9768/13-7-12 έγγραφο του Δήμου Κιλελέρ 
περί επανυποβολής πρότασης Τροποποίησης του ΓΠΣ 
Δήμου Νίκαιας. 

16. Το υπ’ αριθ. 2762/140622/15-10-12 έγγραφό μας. 

17. Το υπ’ αριθ. 22263/25-10-12 έγγραφο του Δήμου Κιλε¬ 
λέρ περί υποβολής πρότασης διόρθωσης και τροποποίη¬ 
σης του ΓΠΣ Δήμου Νίκαιας. 

18. Το υπ’ αριθ. 1729/22-1-13 ΟΡΘΗ ΕΠΑΝΑΛΗΨΗ έγγρα¬ 
φο του Δήμου Κιλελέρ περί υποβολής συμπληρωματικών 
στοιχείων πρότασης διόρθωσης και τροποποίησης του 
ΓΠΣ Δήμου Νίκαιας. 

19. Το υπ’ αριθ. 224/16451/12-1-13 έγγραφό μας με το οποίο 
αποδεχόμαστε, κατ’ αρχήν, την πρόταση του θέματος, 

20. Το υπ’ αριθμ. 10242/17-5-13 έγγραφο του Δήμου Κιλε¬ 
λέρ περί υποβολής φακέλου περιβαλλοντικού προελέγχου 
της πρότασης του θέματος. 

21. Το υπ’ αριθ. 1670/92799/5-6-13 έγγραφό μας με το 
οποίο διαβιβάστηκε ο εν λόγω φάκελος στην αρμόδια 
υπηρεσία του ΥΠΕΚΑ για τις ενέργειες της κατά τα ανα¬ 
γραφόμενα στην ανωτέρω (8) σχετική. 

22. Το υπ’ αριθ. 169185/4-7-13 έγγραφο της ΕΥΠΕ/β’/ΥΠΕ- 
ΚΑ προς όλες τις αρμόδιες για γνωμοδότηση, υπηρεσίες 
προκειμένου να διατυπώσουν τις απόψεις τους εντός 40 
ημερών κατά τα αναγραφόμενα στην παρ. 6, του αρθρ. 5 
της ανωτέρω (8) σχετικής. 

23. Το υπ’ αριθ. 2546/23-7-2013 έγγραφο της ΙΕ' ΕΠΚΑ, 
στο οποίο αναφέρεται ότι δεν έχει «κατ’ αρχήν αντίρρηση» 
για την πρόταση του θέματος, 

24. Το υπ’ αριθ. 1565/22-7-2013 έγγραφο της Υπηρεσίας 
Νεωτέρων Μνημείων και Τεχνικών Έργων Θεσσαλίας στο 
οποίο αναφέρεται ότι δεν έχει αντίρρηση για την πρόταση 
του θέματος, 

25. Το υτΐ αριθ. 3014/26-8-2013 έγγραφο της 7ης ΕΒΑ, στο 
οποίο αναφέρεται ότι «δεν υπάρχει κατ’ αρχήν αντίρρηση» 
για την πρόταση του θέματος, 

26. Το υπ’ αριθ. 174/24-7-2013 έγγραφο της Δ/νσης Βιο¬ 
μηχανίας Ενέργειας και Φυσικών Πόρων της Περιφέρειας 
Θεσσαλίας στο οποίο αναφέρεται η σύμφωνη γνώμη για 
την πρόταση του θέματος, 

27. Το υπ’ αριθ. 10903/25-7-2013 έγγραφο της Δ/νσης 
Αγροτικής Οικονομίας και Κτηνιατρικής Π.Ε. Λάρισας 
της Περιφέρειας Θεσσαλίας με το οποίο κοινοποιείται 
το 75/2013 πρακτικό της Επιτροπής Χωροταξικής και Πε¬ 
ριβαλλοντικής Γνωμοδότησης, στο οποίο αναφέρεται η 
σύμφωνη γνώμη για την εν λόγω πρόταση. 

28. Το υπ’ αριθ. 1347/8799 0/26-9-13 έγγραφο της Δ/νσης 
Χωροταξίας και Προστασίας Περιβάλλοντος του Υπουρ¬ 
γείου Αγροτικής Ανάπτυξης και Τροφίμων με την θετική 
υπό όρους γνωμοδότηση της. 

29. Την υπ’ αριθ. 2419/135409/10-9-2013 θετική γνωμοδότη¬ 
ση του Τμήματος Περιβάλλοντος και Χωρικού Σχεδιασμού, 
της Δ/νσής μας, 

30. Το υπ’ αριθ. 17656/9-8-13 έγγραφο του Δήμου Κιλελέρ 
προς αρμόδιους φορείς προκειμένου να διατυπώσουν τις 
απόψεις τους εντός δύο μηνών, 

31. Την υπ’ αριθ. 229/27-8-13 θετική γνωμοδότηση του 
ΣΘΕΒ, 

32. Την υπ’ αριθ. 224/2013 Ομόφωνη Απόφαση του Δη¬ 
μοτικού Συμβουλίου του Δήμου Κιλελέρ περί δημοσίευ¬ 
σης ανακοίνωσης - πρόσκλησης στον ημερήσιο τύπο και 
ανάρτησης στο Δημοτικό Κατάστημα του Δήμου Κιλελέρ 
για 15 μέρες του εν λόγω Σχεδίου, προκειμένου να λάβουν 
γνώση οι ενδιαφερόμενοι, 

33. Την υπ’ αριθ. 25744/18-11-13 Βεβαίωση του Δημάρχου 
Κιλελέρ περί μη υποβολής ενστάσεων - παρατηρήσεων 
επί του σχεδίου του θέματος, 

34. Την υπ’ αριθ. 283/2013 Απόφαση Δημοτικού Συμβου¬ 
λίου Δήμου Κιλελέρ με την οποία γνωμοδοτεί θετικά επί 
του σχεδίου διόρθωσης - τροποποίησης του θέματος, 

35. Το υπ’ αριθ. 25771/18-11-13 έγγραφο του Δήμου Κιλελέρ 
με το οποίο διαβιβάστηκε ο σχετικός φάκελος. 

36. Την υπ’ αριθ. 172042/26-11-13 Απόφαση Γενικού Δ/ντή 
Περ/ντος του ΥΠΕΚΑ "Περ/κός Προέλεγχος για τη Διόρ¬ 
θωση και Τροποποίηση του ΓΠΣ του Δήμου Νίκαιας, νυν 
Δημοτικής Ενότητας Νίκαιας, Δήμου Κιλελέρ, Νομού Λάρι¬ 
σας" σύμφωνα με την οποία δεν απαιτείται η υποβολή του 
Σχεδίου σε Στρατηγική Περιβαλλοντική Εκτίμηση (ΣΠΕ). 

37. Το υπ’ αριθ. 26418/28-11-13 έγγραφο του Δήμου Κι¬ 
λελέρ με το οποίο διαβιβάστηκαν τα συμπληρωματικά 
στοιχεία. 

38. Την υπ’ αριθ. 63/11η/4-12-2013 θετική γνωμοδότηση 
του Περιφερειακού Συμβουλίου Πολεοδομικών Θεμάτων 
και Αμφισβητήσεων της Περιφερειακής Ενότητας Λάρισας. 

39. Την υπ’ αριθ. 1913/23-12-13 Θετική Γνωμοδότηση του 
ΤΕΕ/Περιφερειακό Τμήμα Κεντρικής και Δυτικής Θεσσα¬ 
λίας 

και επειδή 

1. Η έγκριση της διόρθωσης και τροποποίησης του ΓΠΣ 
της Δημοτικής Ενότητας Νίκαιας του Δήμου Κιλελέρ, ανή¬ 
κει στην αρμοδιότητα του Γ.Γ. Αποκεντρωμένης Διοίκησης 
Θεσσαλίας - Στερεός Ελλάδας, σύμφωνα με τις διατάξεις 
του αρθρ. 4, του Ν. 2508/97 σε συνδυασμό με τις διατάξεις 
της παρ. II (8), του Ν. 3852/10, 

2. Σε περιπτώσεις εξαιρετικά επειγόντων θεμάτων είναι 
κατ’ εξαίρεση δυνατή η τροποποίηση εγκεκριμένου Γ.Π.Σ., 
σύμφωνα με τις διατάξεις της παρ. 7γ του άρθρου 4 του 
Ν.2508/97 (124 Α'), όπως ισχύει σήμερα, προκειμένου να 
αντιμετωπιστούν εξαιρετικές πολεοδομικές ανάγκες που 


αφορούν στον κοινωνικό εξοπλισμό της πόλης αλλά και 
κατά τα αναγραφόμενα στην παρ. 3β, του αρθρ. 30, του 
Ν.3889/2010 (Α 182) για λόγους άρτιας χωρικής οργάνω¬ 
σης και κοινωνικοοικονομικής ανάπτυξης του νέου Δήμου 
Κιλελέρ (που συγκροτήθηκε με τον Ν.3852/2010) και δεν 
μπορούν να καλυφθούν στο πλαίσιο του ισχύοντος Γενικού 
Πολεοδομικού Σχεδίου. 

3. Όπως προκύπτει από τα ανωτέρω σχετικά έχει τηρη¬ 
θεί η διαδικασία διαβούλευσης και δημοσιότητας και δεν 
έχουν υποβληθεί αντιρρήσεις σχετικά με τις προτεινόμε- 
νες διορθώσεις - τροποποιήσεις, 

Μετά τα ανωτέρω, αποφασίζουμε: 

Την έγκριση της πρότασης Διόρθωσης και τροποποίηση 
της υπ’ αριθ. 4153/42375/28-9-2009 απόφασης του Γενικού 
Γραμματέα της Περιφέρειας Θεσσαλίας (ΦΕΚ ΑΑΠ 527/16- 
10-2009) ως ακολούθως: 

1. Διόρθωση και τροποποίηση επί του κειμένου 

1.1. το άρθρο 2 αντικαθίσταται ως ακολούθως: 

Αρθρο 2 

Την οργάνωση των χρήσεων γης και την προστασία του 
περιβάλλοντος του Δήμου όπως φαίνεται στο Χάρτη Π.2 
κλίμακας 1:25.000 όπου συγκεκριμένα καθορίζονται: 

- Περιοχές Ειδικής Προστασίας της φύσης και του το¬ 
πίου (ΠΕΠ). 

- Ζώνες Ελέγχου και Περιορισμού της Δόμησης (ΖΕΠΔ). 

- Περιοχές Εγκατάστασης Παραγωγικών Δραστηριοτή¬ 
των (ΠΕΠΔ). 

- Περιοχές Επέκτασης και Νέοι Οικιστικοί Υποδοχείς. 

Ανά περιοχή καθορίζονται: 

1. Περιοχές Ειδικής Προστασίας της φύσης και του το¬ 
πίου (ΠΕΠ) 

ΠΕΠ α. Ορεινός όγκος του Χαλκοδόνιου Όρους στο Ν. 
Ανατολικό άκρο του Δήμου 

- Επιτρεπόμενες Χρήσεις 

- Ιεροί Ναοί (άρθρο 12 του π.δ. 6/17.10.1978). 

- Γεωργοκτηνοτροφικά, γεωργοπτηνοτροφικά κτίρια, 
κ.λπ. (δηλ. όλες οι χρήσεις που προβλέπονται στο άρθρο 
2 του π.δ. 24/31.5.1985). 

- Αντλητικές εγκαταστάσεις - υδατοδεξαμενές - φρέατα 
(άρθρο 3 του π.δ. 24/31.5.1985). 

- Κτίρια κοινής ωφελείας (ΔΕΗ - ΟΤΕ -Έργα υδρεύσεως) 
(άρθρο 7 του ττ.δ. 24/31.5.1985). 

- Εγκαταστάσεις ΕΡΤ, ΟΤΕ, κ.λπ. (δηλ. όλες οι χρήσεις 
που προβλέπονται στο άρθρο 8 του π.δ. 24/31.5.1985). 

- Σταθμοί παραγωγής ηλεκτρικής ενέργειας από ΑΠΕ 
(Ανανεώσιμες Πηγές Ενέργειας), όπως αυτοί καθορίζονται 
με αύξοντα αριθμό 276α έως 276στ στο Παράρτημα της 
υπ’ αριθ. 13727/724/24.6.2003 κοινή υπουργική απόφαση 
(ΦΕΚ 1087/Β/2003) όπως τροποποιήθηκε με την υπ’ αριθ. 
Δ6/Φ1/οικ. 19500/4.11.2004 κοινή υπουργική απόφαση (ΦΕΚ 
1671/Β/2004). 

ΠΕΠ β. Χώροι Αρχαιολογικού ενδιαφέροντος 

- Ισχύουν οι όροι και περιορισμοί που καθορίζονται με 
την παρούσα για τις περιοχές αυτές καθώς και όσα κα¬ 
θορίζονται στους γενικούς όρους της παρούσας και επι¬ 
πλέον για οποιαδήποτε επιτρεπόμενη κατασκευαστική 
δραστηριότητα ή/και διαμόρφωση του εδάφους, απαιτείται 
η έγκριση της αρμόδιας Εφορείας Αρχαιοτήτων, με την 
οποία είναι δυνατόν να επιβάλλονται περαιτέρω όροι και 
περιορισμοί κατά περίπτωση. 

ΠΕΠ γ. Αλσύλλια. 

- Δεν επιτρέπεται η δόμηση. 

- Για οποιαδήποτε κατασκευαστική δραστηριότητα απαι¬ 
τείται έγκριση της αρμόδιας υπηρεσίας του Υπουργείου 
Αγροτικής Ανάπτυξης. 

2 - Ζώνες Ελέγχου και Περιορισμού της Δόμησης (ΖΕΠΔ) 

ΖΕΠΔ Α. Νότιο τμήμα του Δήμου. 

Βασική επιδίωξη είναι η διατήρηση του σημερινού, αγρο¬ 
τικού χαρακτήρα της περιοχής. 

- Επιτρεπόμενες Χρήσεις. 

- Αθλητικές εγκαταστάσεις (άρθρο 9 του π.δ. 6/17.10.1978). 

- Ιεροί Ναοί (άρθρο 12 του π.δ. 6/17.10.1978). 

- Ειδική χρήση νεκροταφείων (άρθρο 1 παρ. Β.27, του 
π.δ. 23-2/6-3-1987). 

- Κοινοτικά Ιατρεία (άρθρο 13 του π.δ. 6/17.10.1978). 

- Γεωργοκτηνοτροφικά, γεωργοπτηνοτροφικά κτίρια, 
κ,λπ. (δηλ. όλες οι χρήσεις που προβλέπονται στο άρθρο 
2 του π.δ. 24/31.5.1985). 

- Αντλητικές εγκαταστάσεις - υδατοδεξαμενές - φρέατα 
(άρθρο 3 του π.δ. 24/31.5.1985). 

- Βιομηχανικές εγκαταστάσεις (άρθρο 4 του π.δ. 24/ 

31.5.1985) χαμηλής όχλησης εφόσον πρόκειται για νέες και 
χαμηλής και μέσης όχλησης εφόσον πρόκειται για νομίμως 
υφιστάμενες (σύμφωνα με την υπ’ αριθ. 13727/724-ΦΕΚ 
1087/ Β/2003) κοινή υπουργική απόφαση. 

- Κατοικία (άρθρο 6 του π.δ. 24/31.5.1985). 

- Κτίρια κοινής ωφελείας (ΔΕΗ - ΟΤΕ -Έργα υδρεύσεως) 
(άρθρο 7 του π.δ. 24/31.5.1985). 

- Εγκαταστάσεις ΕΡΤ, ΟΤΕ, κ.λπ. (δηλ. όλες οι χρήσεις 
που προβλέπονται στο άρθρο 8 του π.δ. 24/31.5.1985). 

- Εμπορικές αποθήκες (άρθρο 9 του π.δ. 24/31.5.1985). 

- Σταθμοί παραγωγής ηλεκτρικής ενέργειας από ΑΠΕ 

(Ανανεώσιμες Πηγές Ενέργειας), όπως αυτοί καθορίζο¬ 
νται με αύξοντα αριθμό 276α έως 276στ στο Παράρτημα 
της υπ’ αριθ. 13727/724/24.6.2003 κοινή υπουργική απόφαση 
(ΦΕΚ 1087/Β/2003) όπως τροποποιήθηκε με την υπ’ αριθ. 
Δ6/Φ1/οικ. 19500/4.11.2004 κοινή υπουργική απόφαση (ΦΕΚ 
1671 /Β/2004). 

- Για κτίρια κατοικίας και εμπορικών αποθηκών καθορί¬ 
ζεται κατώτερο όριο αρτιότητας: 4.000 τ.μ. 

- Για την ανέγερση βιομηχανικών εγκαταστάσεων κα¬ 
θορίζονται κατώτερο όριο αρτιότητας: 4.000 τ.μ. και ανώ¬ 
τατος ΣΔ: 0,6 

- Το ανώτατο όριο για τις κτηνοτροφικές εγκαταστάσεις 
καθορίζεται σε 100 ισοδύναμα 

ΖΕΠΔ Β. Βόρειο τμήμα του Δήμου (Β1, Β2 και Β3) 

- Βασική επιδίωξη είναι να διατηρηθεί η περιοχή ως 
«ρεζέρβα» γης για τη μελλοντική επέκταση της Λάρισας 
και τη χωροθέτηση αστικών χρήσεων, με αυξημένες απαι¬ 
τήσεις σε γη, συμπεριλαμβανομένης της κατοικίας υψηλών 
προδιαγραφών. 

- Ανάλογα με τις δυνατότητες, τις τάσεις και την εκδη- 
λούμενη ζήτηση, η περιοχή χωρίζεται σε τρεις Ζώνες: 

ΖΕΠΔ Β1 

- Χρήσεις 

Δεν επιτρέπονται οι χρήσεις 

- Γεωργοκτηνοτροφικά, γεωργοπτηνοτροφικάκτίρια, 
κ,λπ. (δηλ. όλες οι χρήσεις που προβλέπονται στο άρθρο 
2 του π.δ. 24/31.5.1985). 

- Βιομηχανικές εγκαταστάσεις (άρθρο 4 του π.δ. 24/ 

31.5.1985) . 

- Γ ραφεία (εκ των χρήσεων που προβλέπονται στο άρ¬ 
θρο 5 του π.δ. 24/31.5.1985). 

- Εμπορικές αποθήκες (άρθρο 9 του π.δ. 24/31-5-1985) 
εκτός των νομίμως υφιστάμενων ή δυνάμενων να τακτο¬ 
ποιηθούν, σύμφωνα με τις εκάστοτε ισχύουσες διατάξεις, 
κτιριακών εγκαταστάσεων, χωρίς να δίνεται σε αυτές η 
δυνατότητα να επεκτείνονται. 

- Ορίζεται κατώτατο όριο αρτιότητας 4.000 τ.μ. για κτί¬ 
ρια: 

- Κατοικίας και καταστημάτων (άρθρα 6 και 5 του π.δ. 
24/31.5.1985) και εκπαιδευτηρίων - ευαγών ιδρυμάτων, νο¬ 


σοκομείων - κλινικών, τουριστικών εγκαταστάσεων και 
αθλητικών εγκαταστάσεων (άρθρα 5, 6, 8 και 9 του π.δ. 
6/17.10.1978). 

- Η ανάπτυξη των χρήσεων που επιτρέπονται μπορεί και 
είναι επιθυμητό να γίνεται οργανωμένα μέσω μηχανισμών 
όπως ΠΕΡΠΟ, ΠΟΑΠΔ (μεπολεοδόμηση), ΒΕΠΕ κλπ. 

ΖΕΠΔ Β2 

- Χρήσεις 

Δεν επιτρέπονται οι χρήσεις: 

- Γ εωργοκτηνοτροφικά, γεωργοπτηνοτροφικά κτίρια και 
στέγαστρα σφαγής, (όλες οι λοιπές χρήσεις που προβλέ- 
πονται στο άρθρο 2 του π.δ. 24/31.5.1985 επιτρέπονται). 

- Βιομηχανικές εγκαταστάσεις (άρθρο 4 του π.δ. 24/ 

31.5.1985) . Εξαιρούνται νομίμως υφιστάμενες βιομηχανικές 
εγκαταστάσεις χαμηλής και μέσης όχλησης για όσο χρόνο 
διατηρούν το έργο ή δραστηριότητα που έχουν κατά την 
ημέρα δημοσίευσης της παρούσας. 

- Γ ραφεία (εκ των χρήσεων που προβλέπονται στο άρ¬ 
θρο 5 του π.δ. 24/31.5.1985). 

- Εμπορικές αποθήκες (άρθρο 9 του π.δ. 24/31.5.1985). 

- Ορίζεται κατώτατο όριο αρτιότητας 20.000 τ.μ. για 
κτίρια: 

- Κατοικίας και καταστημάτων (άρθρα 6 και 5 του π.δ. 24/ 

31.5.1985) και εκπαιδευτηρίων - ευαγών ιδρυμάτων, νο¬ 
σοκομείων - κλινικών, τουριστικών εγκαταστάσεων και 
αθλητικών εγκαταστάσεων (άρθρα 5, 6, 8 και 9 του π.δ. 6/ 
17.10.1978). 

- Κατά παρέκκλιση θεωρούνται άρτια τα γήπεδα που 
κατά την ημέρα δημοσίευσης του παρόντος έχουν εμβαδόν 
τουλάχιστον 4.000 τ.μ. 

- Ο Σ.Δ. για οποιαδήποτε χρήση δεν δύναται να υπερ¬ 
βαίνει το 0,2. 

- Η ανάπτυξη των χρήσεων που επιτρέπονται μπορεί και 
είναι επιθυμητό να γίνεται οργανωμένα μέσω μηχανισμών 
όπως ΠΕΡΠΟ, ΠΟΑΠΔ (με πολεοδόμηση), ΒΕΠΕ κλπ. 

ΖΕΠΔ Β3 

- Χρήσεις 

Δεν επιτρέπονται οι χρήσεις: 

- Γεωργοκτηνοτροφικά, γεωργοπτηνοτροφικά κτίρια, και 
στέγαστρα σφαγής κ.λπ. (όλες οι λοιπές χρήσεις που προ- 
βλέπονται στο άρθρο 2 του π.δ. 24/31.5.1985 επιτρέπονται). 

- Βιομηχανικές εγκαταστάσεις (άρθρο 4 του π.δ. 24/ 

31.5.1985) , με εξαίρεση τις εξαιρετικά προηγμένης τεχνο¬ 
λογίας (βιοτεχνολογία, πληροφορική, μικροηλεκτρονική, 
κ.λπ.) καθώς και τις νομίμως υφιστάμενες βιομηχανικές 
εγκαταστάσεις χαμηλής και μέσης όχλησης για όσο χρόνο 
διατηρούν το έργο ή δραστηριότητα που έχουν κατά την 
ημέρα δημοσίευσης της παρούσας. 

- Γ ραφεία (εκ των χρήσεων που προβλέπονται στο άρ¬ 
θρο 5 του π.δ. 24/31.5.1985. 

- Ορίζεται κατώτατο όριο αρτιότητας 20.000 τ.μ. για 
κτίρια: 

- Κατοικίας, καταστημάτων και βιομηχανικών εγκατα¬ 
στάσεων (άρθρα 6, 5 και 4 του π.δ. 24/31.5.1985) και εκπαι¬ 
δευτηρίων - ευαγών ιδρυμάτων, νοσοκομείων - κλινικών, 
τουριστικών εγκαταστάσεων και αθλητικών εγκαταστά¬ 
σεων (άρθρα 5, 6, 8 και 9 του π.δ. 6/17.10.1978). 

- Κατά παρέκκλιση θεωρούνται άρτια τα γήπεδα που 
κατά την ημέρα δημοσίευσης του παρόντος έχουν εμβαδόν 
τουλάχιστον 4.000 τ.μ. 

- Ο Σ.Δ. για οποιαδήποτε χρήση δεν δύναται να υπερ¬ 
βαίνει το 0,2. 

- Στην εν λόγω περιοχή η ανάπτυξη των χρήσεων που 
επιτρέπονται (πλην κατοικίας) μπορεί και είναι επιθυμητό 
να γίνεται οργανωμένα μέσω μηχανισμών όπως ΠΕΡΠΟ, 
ΠΟΑΠΔ (με πολεοδόμηση), ΒΕΠΕ κ.λπ., συμπεριλαμβανο- 

μενών των εμπορευματικών κέντρων του ν. 3333/ 2005 
(ΦΕΚ 91Α). 

3 - Περιοχές Εγκατάστασης Παραγωγικών Δραστη¬ 
ριοτήτων (ΠΕΠΔ) 

ΠΕΠΔ -Α . Περιοχή στο βόρειο τμήμα, κατά μήκος και 
ανατολικά της Π.Ε.Ο. 

- Επιτρεπόμενες Χρήσεις 

- Χονδρεμπόριο (άρθρο 7 του π.δ. 23.2/6.3.1987). 

- Βιομηχανικές εγκαταστάσεις (άρθρο 4 του π.δ. 
24/31.5.1985) χαμηλής όχλησης εφόσον πρόκειται για νέες 
και χαμηλής και μέσης όχλησης εφόσον πρόκειται για 
νομίμως υφιστάμενες (σύμφωνα με την υπ’ αριθ. 13727/724- 
ΦΕΚ 1087/Β/2003) κοινή υπουργική απόφαση. 

- Κτίρια κοινής ωφελείας (ΔΕΗ - ΟΤΕ -Έργα υδρεύσεως) 
(άρθρο 7 του π.δ. 24/31.5.1985). 

- Εγκαταστάσεις ΕΡΤ, ΟΤΕ, κ.λπ. (δηλ. όλες οι χρήσεις 
που προβλέπονται στο άρθρο 8 του π.δ. 24/31.5.1985). 

- Για τις βιομηχανικές εγκαταστάσεις καθορίζονται: 

- κατώτατο όριο αρτιότητας: 4.000 τ.μ. 

- ανώτατος ΣΔ: 0,6 

ΠΕΠΔ -Β Περιοχή στο βόρειο τμήμα, μεταξύ Π.Ε.Ο. και 
Φαρσάλων. 

Επιτρεπόμενες χρήσεις 

Χονδρεμπόριο (άρθρο 7 του π.δ/τος 23.2/6.3.1987). Νομί¬ 
μως υφιστάμενες βιομηχανικές εγκαταστάσεις χαμηλής 
και μέσης όχλησης για όσο χρόνο διατηρούν το έργο ή 
δραστηριότητα που έχουν κατά την ημέρα δημοσίευσης 
της παρούσας. 

ΠΕΠΔ - Γ . Περιοχή στο βόρειο τμήμα, κατά μήκος και 
δυτικά της ΠΑΘΕ.. 

- Επιτρεπόμενες Χρήσεις 

- Μη οχλούσα βιομηχανία - βιοτεχνία (άρθρο 5 του π.δ. 
23.2/6.3.1987). 

- Κτίρια κοινής ωφελείας (ΔΕΗ - ΟΤΕ -Έργα υδρεύσεως) 
(άρθρο 7 του π.δ. 24/31.5.1985). 

- Εγκαταστάσεις ΕΡΤ, ΟΤΕ, κ.λπ. (δηλ. όλες οι χρήσεις 
που προβλέπονται στο άρθρο 8 του π.δ. 24/31.5.1985). 

- Για τις χρήσεις του άρθρου 5 του π.δ. 23.2/6.3.1987). 
καθορίζονται: 

- κατώτατο όριο αρτιότητας: 4.000 τ.μ. 

- ανώτατος ΣΔ: ο εκάστοτε ισχύον για δόμηση βιομη¬ 
χανίας σε εκτός σχεδίου περιοχές 

4 - Επεκτάσεις / Νέοι Υποδοχείς Για την κάλυψη της 
ζήτησης καθορίζονται δύο τύποι υποδοχέων: 

- επεκτάσεις, ώστε να καλυφθούν οργανωμένα οι πλέ¬ 
ον άμεσες ανάγκες και να εξευρεθούν νέοι κοινόχρηστοι 
-κοινωφελείς χώροι 

- ΠΕΡΠΟ κατοικίας, ώστε η προσφορά να ακολουθήσει 
ομαλά την ζήτηση και να ελαχιστοποιηθεί το κόστος για 
το Δήμο. 

Επεκτάσεις 

- Οικισμού Νίκαιας 543 στρ. 

- Οικισμού Νέων Καρυών 305 στρ. 

- Οικισμού Νέας Λεύκης 115 στρ. ήτοι συνολικά 963 
στρέμματα. 

ΠΕΡΠΟ Κατοικίας 

Η ζήτηση ανέρχεται σε 2.161 στρ. και κατανέμεται ως 
ακολούθως: 

- ΠΕΡΠΟ 1. Έκταση της «Οικιστικής Ένωσης Καθηγητών 
ΤΕΙ Λάρισας» περίπου 275 στρεμμάτων (167.803,72 τ.μ. + 
106.890,39 τ.μ.) 

- ΓΙΕΡΠΟ 2. Έκταση της «Εργοληπτικής -Αναπτυξιακής 
ΕΈ. ΟΛΥΜΠΟΣ» περίπου 216 στρεμμάτων (215.992,62 τ.μ.) 

- ΠΕΡΠΟ 3. Έκταση της «Οικιστικής Ένωσης Φυσικών 
Προσώπων Αεροπόρων Π.Α. Λάρισας» περίπου 199 στρεμ¬ 
μάτων (136.190,65 τ.μ.+ 63.000,00 τ.μ.) 


- ΠΕΡΠΟ 4. Έκταση της «Οικιστικές Αναπτύξεις ΑΕ» πε¬ 
ρίπου 106 στρεμμάτων (106.088,00 τ.μ.). 

Η συνολική έκταση των παραπάνω περιοχών ανέρχεται 
σε 785 στρέμματα. Η υπόλοιπη απαιτούμενη έκταση, της 
τάξης των 1.376 στρ. ορίζεται ως πλαφόν συνολικά για τις 
περιοχές όπου οι ΠΕΡΠΟ Κατοικίας επιτρέπονται σύμφωνα 
με τη παρούσα, δηλαδή τις περιοχές ΖΕΠΔ Β1 και Β2. 

1.2. το άρθρο 5 αντικαθίσταται ως ακολούθως: 

Αρθρο 5 

Γενικές διατάξεις 

Γενικοί όροι και περιορισμοί σε όλη την έκταση του 
Δήμου 

- Σε γήπεδα που υπάγονται σε περισσότερους του ενός 
τομείς το κτίριο κατασκευάζεται στο τμήμα του γηπέδου 
όπου η συγκεκριμένη χρήση επιτρέπεται, και σύμφωνα 
με τους όρους δόμησης του τομέα στον οποίο το τμήμα 
αυτό ανήκει. Η αρτιότητα υπολογίζεται στο σύνολο του 
γηπέδου. 

- Κατά την πολεοδόμηση των οικιστικών υποδοχέων 
είναι δυνατόν τα όρια τους να μεταβάλλονται, στο βαθμό 
που αυτό είναι απαραίτητο για τις ανάγκες της πολεο- 
δομικής μελέτης (δημιουργία αρτίων οικοπέδων, χάραξη 
περιφερειακών οδών, κ.λπ.). Σε περίπτωση που για τους 
παραπάνω λόγους απαιτείται επέκταση εντός ΠΕΠ, η επι¬ 
φάνεια της εν λόγω επέκτασης δεν δύναται να υπερβαίνει 
το 5% της συνολικά πολεοδομούμενης έκτασης. 

- Επιβάλλεται η κάλυψη των νέων κτιρίων και των προ¬ 
σθηκών με κεραμοσκεπή. Εξαίρεση μπορεί να υπάρξει για 
κτίρια ειδικών χρήσεων με έγκριση της ΕΠΑΕ. 

- Για οποιαδήποτε κατασκευαστική δραστηριότητα στην 
εκτός σχεδίου έκταση του Δήμου, απαιτείται η σύμφωνη 
γνώμη της Δ/νσης Αγροτικής Ανάπτυξης, ανεξάρτητα από 
το μέγεθος του έργου ή της μονάδας που θα κατασκευ¬ 
αστεί. 

- Ειδικά για τα κτίρια κτηνο-πτηνοτροφικών εγκαταστά¬ 
σεων θα πρέπει να εξασφαλίζεται απόσταση τουλάχιστον 
50 Ομ. από τα όρια ζωνών όπου δεν επιτρέπονται. Στις ζώ¬ 
νες αυτές δεν συμπεριλαμβάνονται οι οικιστικοί υποδοχείς. 

- Μέχρι την έγκριση της πολεοδομικής μελέτης στις 
περιοχές των επεκτάσεων, εξακολουθούν να ισχύουν οι 
Γενικές διατάξεις της εκτός σχεδίου δόμησης εφόσον 
δεν ορίζεται διαφορετικά από τις διατάξεις του παρό¬ 
ντος. 

- Προσθήκες σε νομίμως υφιστάμενα κτίρια μπορεί να 
γίνονται με βάση τις προϊσχύουσες διατάξεις, όσον αφορά 
την αρτιότητα, μόνο για την υφιστάμενη χρήση, εφ' όσον 
αυτή επιτρέπεται. 

- Κατά τα λοιπά στην εκτός σχεδίου έκταση του Δήμου, 
εφαρμόζονται οι όροι και περιορισμοί για την εκτός σχεδί¬ 
ου δόμηση, καθώς και ειδικές διατάξεις όπως καθορίζονται 
από το εκάστοτε ισχύον θεσμικό πλαίσιο, για όλες τις από 
την παρούσα επιτρεπόμενες χρήσεις και δραστηριότητες. 

2. Διόρθωση και τροποποίηση επί των σχεδίων. 

Η διόρθωση και τροποποίηση του Χάρτη Π.2 που συνο¬ 
δεύει την πρόταση κατά το σκεπτικό. 

Η απόφαση αυτή να αναρτηθεί στο Διαδίκτυο, σύμφωνα 
με την παρ. 19ζ του άρθρου 2 του Ν.3861/10(112/Α/2010). 

3. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή, με το συνημμένο χάρτη Π.2 να δημο- 
σιευθούν στην Εφημερίδα της Κυβερνήσεως. 

Λάρισα, 30 Ιανουάριου 2014 

Η Γ ενική Γ ραμματέας Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


393 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 33 % 

Δήμος Φαρσάλων 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 








































